
Izvještajna skupština DVD-a Gornje Jesenje 


Dobrovoljno vatrogasno društ- 
vo Gornje Jesenje održalo je 
svoju redovnu godišnju izvješta- 
jnu skupštinu u dvorani Doma 
kulture. Izvješće o radu podnio 
je predsjednik Mirko Buzina 
ističući da su jesejanski vatro- 
gasci u protekloj godini imali 5 
intervencija gašenja požara. Uz 
provođenje redovnih aktivnos- 
ti, održavanje vozila i opreme, 
preventivnim radnjama u skladu 
s financijskim mogućnostima 
nabavljana je i oprema. U sklopu 
mjeseca zaštite od požara izve- 
dena je vježba evakuacije učeni- 
ka OŠ Jesenje kojima je nakon 
vježbe prezentiran rad DVD-a 
i upotreba uređaja i opreme. 
Tijekom = godine — vatrogasci 


su se uključili u obilježavanje 


važnijih blagdana i svetkovina 
te hodočastili u svetište Majke 
Božje Bistričke. Sve te aktivno- 
sti, uz financijsko izvješće, kao 
i plan rada za 2016. i 2017. go- 
dinu jednoglasno su usvojili čla- 
novi Skupštine. Na skupštini su 
također podijeljena uvjerenja o 
osposobljavanju koja su primila 
trojica časnika i 11 dočasnika 
I. klase te jedno uvjerenje za 
položenu specijalnost gašenja 
požara otvorenog prostora he- 
likopterskim desantom. 

Skupštini su uz brojne goste 
susjednih i prijateljskih vatro- 
gasnih društava nazočili gra- 
donačelnik Krapine Zoran Gre- 
gurović, načelnik Ivan Maligec, 
županijski vatrogasni  zapov- 
jednik Marjan Lovrenčić koji su 


Okupljenima na skupštini obratio se županijski 
vatrogasni zapovjednik Marjan Lovrenčić 


Na skupštini DVD-a Jesenje podjeljena 


iskoristili prigodu da vatrogas- 
cima čestitaju na ostvarenom u 
protekloj godini. 

Svi oni složili su se da je DVD Je- 


su uvjerenja o osposobljavanju 


senje na visokom nivou opreml- 
jenosti, obučenosti i spremnosti 
suočiti se s izazovima koji proi- 
zlaze izlaskom na intervencije. 


Radionica vezana za izradu strategije 
razvoja općine Jesenje 


U sklopu izrade strategije raz- 
voja Općine Jesenje, temeljnog 
dokumenta u kojem će biti 
naznačene smjernice razvoja 
općine u narednom razdoblju, 
održana je u ponedjeljak, 22. 
veljače, radionica u dvorani 
Doma kulture. Na radionicu su 
se odazvali gospodarstvenici, 
predstavnici udruga i ostali 
mještani. Cilj je te radionice, 
kako je rekao predstavnik iz- 
rađivača strategije, čuti iz prve 
ruke razmišljanja mještana s 
kakvim se problemima susreću, 
koje su prednosti, slabosti i 
prepreke u pokretanju gospo- 
darskih aktivnosti te razmišl- 
janja u kojem smjeru bi se tre- 


Predstavnik izrađivača prisutnima je obrazložio 
značenje održavanja radionice 


bao kretati razvoj općine. Na 
radionici je sudjelovalo dvade- 
setak mještana koji su se vrlo 
aktivno uključili u raspravu 
te su kroz pisane materijale 
izrazili svoja zapažanja i pri- 
jedloge. U međusobnim izm- 
jenama mišljenja predstavnik 
izrađivača iznosio je primjere 
pokretanja gospodarskih ak- 
tivnosti u JLS koje po nekim 
segmentima (konfiguracija ter- 
ena, klima, prirodna bogatstva) 
sliče našoj sredini. Svi prisutni 
su se složili da je potrebno is- 
koristiti mogućnosti koje se 
pružaju kako bi se pokrenulo 
gospodarstvo, poglavito turis- 
tičke djelatnosti. 

Kaj bu se to delale na vrhu Vini Vrha 


OPĆINSKI VIJEĆNICI U RADOBOJU NA SVOJOJ SJEDNICI ODRŽANOJ 21. SIJEČNJA 2016. GO- 
DINE IZMEĐU OSTALOG DONIJELI SU ODLUKE O URBANISTIČKIM PLANOVIMA UREĐENJA 
SPORTSKO - REKREACIJSKOG CENTRA RADOBOJ! DIJELA PODRUČJA VINI VRH. VEĆ NA SAMOJ 
SJEDNICI IZRAŽENA JE SUMNJA OD STRANE POJEDINIH VIJEĆNIKA U NAMJERU UDOVOLJA- 
VANJA ZAHTJEVU ODREĐENIH POJEDINACA KOJI IMAJU PLANOVE ZA INVESTIRANJE NA TIM 
PODRUČJIMA. SUMNJA JE NA SJEDNICI VIJEĆA ARGUMENTIRANO ODBAČENA, ALI JE MEĐU 
STANOVNIŠTVOM OSTALO NEJASNO ŠTO SE USVAJANJEM NAVEDENIH ODLUKA ZAPRAVO 
ŽELI POSTIĆI. ODLUČILI SMO STOGA DETALJNIJE OBJASNITI O ČEMU SE ZAPRAVO RADI. 


TURISTIČKO 
NASELJE 

NA VRHU 
VINI VRHA 


Među mnogobrojnim 
prikladnim terenima za raz- 
voj turističke djelatnosti 
ističe se plato iznad kom- 
pleksa vinograda u Gornjoj 
Šemnici poznatog kao Vini 
Vrh. Istinito ili ne govori se 
da je taj teren nekada bio u 
planu za smještaj lječilišta, 
ali do realizacije nikada nije 
došlo, a sada se eto, ne bez 
razloga, krenulo u pokretan- 
je prve radnje koja bi mogla 
dovesti do izgradnje turis- 
tičko - ugostiteljskih sadrža- 
ja. Urbanistički plan uređen- 
ja tog prostora predviđa 
tako mogućnost izgradnje 
hotela, turističkog naselja, 
restorana, sportskih terena, 
terena za piknik, pristupnih 
prometnica i parkirališta uz 
poštivanje pravila o zašti- 
ti prirode i uređenje javnih 
zelenih površina. Kako je ob- 
jašnjeno na sjednici Općinsk- 
og vijeća prilikom usvajanja 
Odluke o urbanističkom 
planu uređenja Vini Vrha, 
radi se o manjoj površini na 
samom vrhu Vini Vrha i za 
sada nema zainteresiranih za 
realizaciju planiranih ugos- 
titeljsko turističkih sadržaja. 
Tek je otvorena mogućnost, 
da se lokacija ponudi zain- 
teresiranima, a  mogućno- 
sti za samu realizaciju ima 
više, ovisno o interesu bilo 
poduzetnika kao pojedinaca 
bilo da se primjeni tako zvani 
javno - privatni model. Mož- 
da za godinu ili dvije neće 
biti zakopana ni jedna lopa- 
ta, ali su donošenjem potreb- 
nih planskih dokumenata za 
to otvorene mogućnosti.(vir) 


Na ovim prostorima uz sadašnje nogometno igralište trebali bi biti 


brojni sportsko - rekreacijski tereni i ostali sadržaji od kojih 


Kada je na kraju 1975. godine u 
Radoboju osnovan Nogometni 
klub, među najvažnijim obave- 
zama izabranog vodstva bila je 
izgradnja nogometnog igrališ- 
ta. Uprava NK Radoboj, pred- 
vođena prvim predsjednikom, 
Milivojem Ranogajcem, nakon 


su neki već u fazi realizacije 


ga. U skladu s mogućnostima 
otkupljuje se i zemljište južno 
od postojećeg igrališta, koje 
će u budućnosti poslužiti za 
izgradnju novih sportskih tere- 
na. Kako bi se moglo prići bilo 
kakovoj gradnji valjalo je doni- 
jeti urbanistički plan uređen- 


Vini Vrh 


široke rasprave i savjetovanja 
sa stručnjacima, odlučila je da 
se igralište gradi ispod šume uz 
nekadašnji šaht rudnika sum- 
pora. Godinama su prikupljana 
sredstva kako bi se otkupilo 
zemljište, izgradilo igralište i 
potreban građevinski objekt. 
Kako se NK Radoboj uspio svo- 
jim rezultatima uvrstiti među 
najbolje sportske klubove u 
Hrvatskom = zagorju trebalo 
je prići izgradnji pomoćnog 
igrališta. Otkupljeno je zem- 
ljište i obavljeni su zemljani 
radovi tako da se teren može 
koristiti za održavanje trenin- 


Sportsko rekreacijski centar - UPU 


ja. Na prostoru oko sadašnjeg 
nogometnog igrališta urbanis- 
tičkim planom uređenja sports- 
ko - rekreacijskog centra u 
budućnosti se tako predviđa: 
izgradnja polivalentnog igrališ- 
ta, rukomet, odbojka, mali no- 
gomet, zatim terena za tenis, 
teren za adrenalinske sportove, 
poligona za paintball, karting 
staze, kamp odmorišta, te po- 
trebnih građevinskih objekata 
za pružanje usluga i održavanje 
sportskih i rekreacijskih aktiv- 
nosti. Tu su zatim prometnice, 
javne zelene površine, parki- 
rališta i ostala infrastruktura. 
Prema = riječima — općinskog 
načelnika Anđelka Topolovca, 
Općina Radoboj ima određene 
prioritetne programe koje nas- 
toji realizirati uz sufinanciran- 
je iz europske blagajne. Tako 
je gotovo sve pripremljeno 
za uređenje centra Radoboja, 
nerazvrstanih cesta i objekta 
za smještaj gostiju u bivšem 
Lovačkom domu kod Crneka. 
Nakon realizacije tih projekata 
prići će se postepenoj realizaci- 
Ji i sadržaja u okviru sports- 
ko-rekreacijskog centra. 


Urbanistički plan uredenja Vini Vrha 


€. 

Izborno - izvještajna skupština privatnih 
šumovlasnika ,,Jela“ Jesenje 


Tridesetak članova udruge i nji- 
hovih gostiju okupilo se u dvora- 
ni Doma kulture na izborno 
- izvještajnoj skupštini udruge 
privatnih šumovlasnika koja je 
održana u subotu, 21. veljače. 
Šumovlasnici su u protekloj 
godini — provodili = aktivnosti 
vezane uz uređenje, zaštitu i 
uzgoj šuma, uređenje okoliša, 
kroz organizaciju predavanja 
svojim članovima i mještanima 
prezentirane su mogućnosti do- 
bivanja nepovratnih sredstava 
kroz mjere uzgojnih radova te 
mjere ruralnog razvoja. Članovi 
udruge bili su aktivno uključeni 
u događanja kojima su prigod- 
nim manifestacijama obilježene 
značajne svetkovine i blagdani 
na području općine Jesenje. Na- 
kon jednoglasno usvojenih izv- 
ješća razriješeno je i izabrano 
staro-novo vodstvo udruge. Za 


predsjednika u narednom čet- 
verogodišnjem razdoblju pono- 
vo je izabran Stjepan Kovačec, a 
u Izvršni odbor još su izabrani: 
Milan Jagušić, Josip Klasić, Dra- 
gutin Hajster i Ivan Habjanec. 
Zahvaljujući na ponovno uka- 
zanom povjerenju, predsjednik 
Kovačec pozvao je članove da 
se aktivnije uključe u aktivnosti 


Jesejanski kuburaši 
održali izvještajnu 


skupštinu 


Uz prisutnost velikog broja 
gostiju, članovi udruge kubu- 
raša = ,Jesejanske = kubure“ 
održali su godišnju izvještajnu 
skupštinu. Iz izvještaja kojeg je 
podnio predsjednik Josip Kran- 
jčec moglo se čuti o brojnim 
aktivnostima koje su jesejans- 
ki kuburaši provodili tijekom 
protekle godine. Organizirali 
su kestenijadu, sudjelovali na 
gotovo svim značajnijim man- 
ifestacijama koje su održane 
na području općine Jesenje. 
Sudjelovali su na županijskoj 
smotri kuburaša KZŽ-e, mani- 
festacijama koje su održavale 
prijateljske udruge, a pucnje- 
vima iz kubura uveličavali su i 
nekoliko svadbenih svečanos- 
ti. Kao mlada udruga dobrom 
suradnjom sa srodnim udru- 
gama nastoje prikupiti što 
više iskustva te u suradnji s 
udrugama s područja općine 
Jesenje pokrenuti nove inicija- 
tive s ciljem promocije običaja 
i kulturnih sadržaja na našem 


Skupštini su nazočili su pred- 
stavnici prijateljskih društava 


području. Čestitke na njih- 
ovu uspješnom radu uputili 
su predstavnici udruga koji su 
sudjelovali na skupštini, kao i 
načelnik Ivan Maligec koji je 
istaknuo vrijednost aktivnosti 
koje provode udruge i pri tome 
napomenuo kako će od ove 
godine zbog izmjena Zakona 
o udrugama financiranje nji- 
hovih aktivnosti biti isključivo 
moguće kroz izradu projekata 
i programa koji će biti vredno- 
vani te će se u skladu s time 
dodjeljivati financijska sredst- 
va iz proračuna općine. Nakon 
službenog dijela, nastavljeno 
je druženje uz razgovor. 


koje provodi udruga, a poseb- 
no na radionice i predavanja 
tijekom kojih će biti upoznati 
s mogućnostima ostvarivanja 
nepovratnih sredstava. Česti- 
tajući novoizabranom vodstvu, 
načelnik Ivan Maligec istakn- 
uo je da je to priznanje da su 
u proteklom mandatu radili 
dobro, pohvalio je aktivnosti 


udruge i upoznao prisutne s 
novim načinom financiranja ak- 
tivnosti udruga koje proizlazi 
iz novog Zakona o udrugama. 
Okupljenima se obratio i tajnik 
Saveza privatnih šumoposjed- 
nika RH Mario Županić, koji je 
čestitao novoizabranom vodst- 
vu, pohvalio njihov dosadašnji 
angažman u provođenju zacrta- 
nog programa te upoznao pri- 
sutne s otvorenim natječajima 
uz pomoć kojih šumovlasnici 
mogu = ostvariti —nepovratna 
sredstava namijenjena za uzgoj 
i njegu šuma, uređenje šumskih 
cesta, nabavu mehanizacije... 
Prisutni predstavnici udruga 
također su čestitali novoiz- 
abranom vodstvu te im zaželjeli 
uspjeh u provođenju zacrtanog 
programa u narednom razdo- 
blju i ujedno zahvalili na dobroj 
suradnji. 


Radni sastanak 


Gradovi i općine kroz razne vi- 
dove financijske i nefinancijske 
podrške koje pružaju projektima 
i programima udruga sa svojeg 
područja nastoje poduprijeti niz 
pozitivnih promjena, stvaranje 
prijeko potrebnih sinergija za 
održiv društveni i gospodarski 
razvoj. Zbog transparentnosti 
i odgovornosti trošenja javnog 
novca Vlada RH u 2015. godini 
donijela je ,Uredbu o kriterijima, 
mjerilima i postupcima  finan- 
ciranja i ugovaranja programa i 
projekata od interesa za opće do- 
bro koje provode udruge.“ 

Tom Uredbom propisuju se 
postupci i načini dodjeljivanja i 
utroška sredstava iz javnih izvora 
koje organizacije civilnog društ- 
va dobivaju za svoje projekte i 
programe. Davatelje sredstava, 
u ovome slučaju JLS-e, obvezuje 


provođenje natječaja radi trans- 
parentnijeg dobivanja i trošenja 
sredstava iz njihovih proračuna 
predviđenih za tu namjenu. 

Iz tog razloga načelnik Ivan Ma- 
ligec inicirao je sastanak pred- 
stavnika grada Krapine i općina 
Jesenje, Đurmanca i Radoboja. 
Kako su JLS-e dužne izraditi Pravil- 
nike o kriterijima, mjerilima i pos- 
tupcima financiranja projekata i 
programa organizacija civilnog 
društva, Miroslav Ilić, predstavnik 
grada Krapine upoznao je pri- 
sutne na koji je način grad izradio 
spomenuti pravilnik. Svi prisutni 
složili su se kako je nužno izra- 
diti kvalitetne okvire prema ko- 
jima će se provoditi natječaji za 
ostvarivanje financijskih potpora 
projektima i programima udruga, 
imajući pri tome na umu kadrov- 
sku sposobnost udruga. 


Održan seminar “Kako 
ostvariti potpore za poljo- 
privredno-okolišne mjere?" 


Tekst: Petra Šemnički 


Javna ustanova za upravljanje 
zaštićenim dijelovima prirode 
Krapinsko-zagorske županije 
organizirala je 28. siječnja u 
Centru za prirodu ,Zagorje“ 
seminar “Kako ostvariti pot- 
pore za poljoprivredno-oko- 
lišne mjere?" u sklopu Projekta 
integracije u EU Natura 2000 
(NIP) u suradnji sa Ministarst- 
vom zaštite okoliša i prirode. 
Cilj seminara bio je upoznati 
potencijalne korisnike s poljo- 
privredno-okolišnim mjerama i 
potporama za ove mjere u ok- 
viru Programa ruralnog razvoja 
RH 2014-2020 kroz predavan- 
ja koju su održali dr.sc. Darko 
Znaor i Sonja Karoglan Todor- 
ović, mag.ing. 

Potpore se dodjeljuju  ko- 
risnicima koji provodeći pol- 
joprivredne prakse korisne 
za prirodu i okoliš doprinose 
ublažavanju nepovoljnog učin- 
ka poljoprivrede na okoliš, te 
potiču bioraznolikost i očuvan- 
je genetskih resursa značajnih 
za poljoprivredu. 

Putem predavanja sudionici su 
mogli saznati zašto je poljop- 
rivreda važna za prirodu, kakva 
je EU poljoprivredna politika, 
koje su obavezne i dobrovoljne 
mjere zaštite prirode i okoliša 
za poljoprivrednike, kako izgle- 
da procedura prijave za poljop- 
rivredno-okolišne mjere. 
Poljoprivredno-okolišne mjere 
su ključni element za inte- 
graciju očuvanja prirode i oko- 
liša. Njima se poljoprivrednici 
potiču na zaštitu i unaprjeđenje 
prirode i okoliša na svojim gos- 
podarstvima kroz plaćanja za 


skrb o javnom dobru. Kroz pol- 
joprivredno okolišni program 
RH za razdoblje 2014-2020 
putem mjere 10 (poljoprivreda, 
okoliš i klimatske promjene) 
definirane su aktivnosti i pot- 
pore za njihovo provođenje: 

1. Obrada tla i sjetva na terenu 
s nagibom za oranične jedno- 
godišnje kulture 

2. Zatravnjivanje trajnih nasada 
3. Očuvanje travnjaka velike 
prirodne vrijednosti 

4. Pilot mjera za zaštitu kosca 
- Crex crex 

5. Pilot mjera za zaštitu lepti- 
ra (močvarni okaš, močvarni 
plavac, zagasiti livadni plavac i 
veliki livadni plavac) 

6. Uspostava poljskih traka 

7. Održavanje  ekstenzivnih 
voćnjaka 

8. Održavanje 
maslinika 

9. Očuvanje ugroženih izvornih 
i zaštićenih pasmina domaćih 
životinja 

Potporu se može zatražiti na 
način da se podnese jedinstve- 
ni zahtjev u nekom od regional- 
nih ureda Agencije za plaćanja 
u poljoprivredi, ribarstvu i 
ruralnom razvoju uz ispun- 
jenje svih uvjeti za ostvarenje 
potpore. Nužno je prepoznati 
važnost POP-a te potaknuti 
suradnju nadležnih institucija i 
poljoprivrednika o kojima uve- 
like ovisi očuvanje krajobraza, 
biološke raznolikosti i Natura 
2000 područja. 

Više informacija o Poljoprivred- 
no okolišnom programu i uv- 
jetima za ostvarenje potpora 
putem mjere 10 pročitajte u 
brošuri Ministarstva poljop- 
rivrede koja se nalazi na webu. 


ekstenzivnih 

Nastavljaju se aktivnosti u 
mjesnom odboru Jazvine i 
Orehovec Radobojski 


SANACIJA KLIZIŠTA 1 

UREĐENJE BUNARA 

Veliko klizište u zaselku Gornji 
Švaljki i dalje ne miruje. Klizan- 
je terena oštetilo je kanalizacij- 
sku mrežu, pa se prišlo nužnoj 
sanaciji. Obavljen je potrebni 
otkop i ugrađene su nove plas- 
tične cijevi koje su nabavljene 
od strane Mjesnog odbora, a ra- 
dove su uz pomoć stroja obavili 
sami mještani. 

U pripremi su radovi i u zaselku 
Donji Švaljki, gdje se planira 
postava betonskih cijevi u duži- 
ni od 75 metara i izgradnja po- 
trebnih šahtova u svrhu izgrad- 
nje kanalizacije. Radove će 
također izvoditi sami mještani 
uz pomoć stroja, a kako su sa 
vlasnicima zemljišta riješena pi- 
tanja izvođenja radova započeti 
će čim to vremenski uvjeti doz- 
vole. 

Uz ove radove, predviđeno je 
i uređenje bunara kod škole u 
Jazvinama. Potrebni materijal 
nabavljen je zahvaljujući don- 
acijama, pa će biti napravljena 
nova drvena ograda i popravlje- 
no krovište. 


RIJEŠENA I SVA POTREBA 
PAPIROLOGIJA 
Vijeće MO Jazvine i Orehovec 


Radobojski na svojim je redo- 
vitim sjednicama donijelo Pro- 
gram rada, Plan malih komu- 
nalnih akcija i Financijski plan 
za 2016. godinu. Usvojen je i 
obračun izvršenja financijskog 
plana za 2015. godinu. Usva- 
janjem ovih dokumenata i sa 
administrativne strane sve je 
spremno za aktivno djelovanje 
Mjesnog odbora kako bi se os- 
tvarilo što više pretpostavki za 
poboljšanje životnih uvjeta sta- 
novništva. 


UZ AKTIVNOSTI IMA 

I ROMANTIKE 

Toplo vrijeme i ove je godine 
rano probudilo vjesnike prol- 
jeća. Procvali su tako jaglaci, 
tratinčice, visibabe, cice - mace, 
lijeske i ostalo ukrasno bilje. 
Imamo tako umjesto snježnih 
cvjetne pejzaže, koje nam dono- 
si slijedeća fotografija. 


UZ SVJETSKI DAN BOLESNIKA POSJETILE 
OSAMDESETDEVETOGODIŠNJU BOLESNICU 


Mali, ali vrijedan znak pažnje 


Odbor za među- “73 j 
generacijsku | 
solidarnost i 
ove je godine 
uz Svjetski dan 
bolesnika orga- 
nizirao posjet 
jednoj od na- 
jstarijih — bole- 
snica u Općini 

Radoboj. Izbor je 

pao na posjet Ani 

Rukav iz Gorjana Sutinskih. 
Gospođa Ana je rođena 1927. 
godine, bolesna je i živi u kru- 
gu obitelji o kojoj je potpuno 
ovisna i zadovoljna je sa skrbi 
koju joj pružaju, prije svega 
kćer. Razveselila se dolasku 


Ana Rukav s patronažnom 
sestrom Rominom Polanščak 


predstavnica Općine _ i pa- 
tronažne sestre i zahvalila im 
na brizi. 

Svjetski dan bolesnika utemel- 
jio je papa Ivan Pavao II. 1992. 
godine s ciljem senzibiliziranja 
društva sa bolesnima i onima 
koji se o njima brinu. 


€ o 

OPĆINSKA ORGANIZACIJA HRVATSKE NARODNE STRANKE RADOBOJ ODRŽALA REDOVITU 
IZVJEŠTAJNU SKUPŠTINU 


Predvodnik ostvarivanja 
mnogobrojnih projekata 


Za razliku od ostalih političkih 
stranaka koje djeluju u Općini 
Radoboj, Hrvatska narodna stran- 
ka ne skriva broj svojih članova. 
Prema izvještaju  Verifikacione 
komisije na redovitoj godišnjoj 
skupštini, održanoj 30. siječnja 
2016. godine, Općinska orga- 
nizacija HNS-a u Radoboju ima 
230 članova, a broj se iz godine 
povećava. Snaga je to koja omo- 
gućava kvalitetno predviđanje, 
pripremu i realizaciju mnogih 
projekata po čemu je Općina 
Radoboj vodeća u Krapinsko-za- 
gorskoj županiji. Podnoseći iz- 
vještaj o radu stranke u prošloj 
godini njen predsjednik Robert 
Mikša zahvalio je na podršci part- 
nerima u Općinskom vijeću, dok 
je opoziciji zamjerio što uglav- 
nom prigovara, a malo pridonosi 
svojim aktivnostima u razvoju 
općine kao cjeline i njenih poje- 
dinih dijelova. 

Članovi i članice HNS-a, a posebno 
mladi, tijekom 2015. godine or- 
ganizirali su ili sudjelovali u nizu 
akcija. Gotovo da nema znača- 
jnijeg datuma koji prikladnom 
akcijom nije obilježen. Spomen- 
ute su tako aktivnosti vezane uz 
obilježavanje Valentinova, Dana 
liječnika, Dana žena, Dana oče- 
va, Cvijetnice i Uskrsa, Svjetskog 
dana mladih i blagdana sv. Nikole. 
Nisu izostavljeni i brojni sportski 
susreti i druženja kako na razini 
općine i županije tako i na širem 
području. Posebno je pohvaljena 
aktivnost članova HNS-a i njihovih 
simpatizera prilikom održavanja 
predsjedničkih i parlamentarnih 


izbora što se odrazilo ostvarivan- 
ju ciljeva Hrvatske narodne 
stranke i Općinsku organizaciju 
Radoboj svrstalo u tom pogledu 
među najuspješnije _ u Krapins- 
ko-zagorskoj županiji. 

Među gostima na skupštini ra- 
dobojskog HNS-a među ostalima 
bili su: dožupan Krapinsko-za- 
gorski Anđelko Ferek-Jambrek, 
Član Predsjedništva HNS-a Krap- 
insko zagorske županije Željko 
Presečki, te nezavisni vijećnici u 
Općinskom vijeću Radoboj koji su 
sudjelujući u raspravi čestitali na 
ostvarenim rezultatima radobo- 
jskim HNS-ovcima i još jednom 
pohvalili rad općinskih čelnika. 
Nakon usvajanja izvještaja o radu, 
prihvaćen je program rada u ovoj 
godine, koji pored ostalog obuh- 
vaća i provođenje priprema na 
održavanje lokalnih izbora u pr- 
voj polovici iduće godine. 


OGLEDNA JEDINICA 

LOKALNE SAMOUPRAVE 
Sudjelujući u radu Skupštine 
Općinske organizacije HNS-a 
Radoboj, dožupan Krapinsko za- 
gorski Anđelko Ferek-Jambrek, 
naglasio je kako treba pohvaliti 
aktualno općinsko vodstvo, jer 
je od Općine Radoboj napravi- 
lo  oglednu  jedincu lokalne 
samouprave ne samo u Krapinsko 
zagorskoj županiji već i šire. ,,S 
tim će se stavom složiti svaki onaj 
koji objektivno sagleda gdje je 
Općina Radoboj bila prije desetak 
godina, a gdje je danas.“ - nagla- 
sio je dožupan i pozvao sve čla- 
nove HNS-a da sa svojim partner- 


Anđelko Ferek-Jambrek, Anđelko Topolovec i Robert Mikša vodeći 
HNS-ovci u Krapinsko-zagorskoj županiji i Općini Radoboj 


ima u obnašanju općinske vlasti i 
nadalje nastave s ispunjavanjem 
životnih potreba stanovništva i 
u svakom pogledu razvijaju sve 
djelatnosti u svojoj sredini. 


ČAST MIJE BITI MEĐU VAMA 
Željko Presečki, član Predsjedništ- 
va Županijske organizacije HNS-a 
česti je gost u Općini Radoboj pa 
je upućen u sve aktivnosti stoga i 
nije čudno što je svoje izlaganje 
započeo s riječima. - «Čast mi je 
biti među vama jer ste ostvarili 
zadivljujuće rezultate». Željko 
Presečki primijetio je činjenicu 
da domaćini prilično stidljivo go- 
vore o svojim rezultatima rada, 
pa je naglasio: »Nema razloga da 
se sramite bilo čega, svima tre- 
ba stalno davati na znanje što je 
napravljeno, jer nažalost ima do- 
sta onih koji samo kritiziraju, a 
ničime ne pridonose da bi svima 
bilo još bolje. U velikom dijelu 
Krapinsko zagorske županije u 
prošlom je mandatnom razdoblju 
učinjeno mnogo toga zahvaljujući 
kadrovima koje je Županija imala 
u organima državne vlasti i koji 
su obavljali značajne dužnosti u 
javnim poduzećima. Treba i njima 
zahvaliti za sve što su činili, a od 
njihovih nasljednika očekujemo 
da će se voditi njihovim primje- 
rom, naglasio je Presečki. 


SVE OVISI O DOBROJ 
ORGANIZACIJI 

Poklon Općinske — organizaci- 
je HNS-a i njenih partnera u 
obnašanju vlasti stanovništvu 
Radoboja između ostalog su en- 


>» Km h 
Sudionici izvještajne skupštine jednoglasno su prihvatili izvještaj o 
radu i plan aktivnosti u 2016. godini 


ergetski obnovljene sve javne 
zgrade od vatrogasnog doma i 
općinske zgrade, doma u Ore- 
hovcu Radobojskom, Stare hiže u 
Bregima Radobojskim do zgrade 
Nogometnog kluba i objekta u 
kojem djeluju udruge građana. Na 
krovu općinske zgrade u Radobo- 
ju proizvodi se zahvaljujući suncu 
električna energija, a uskoro u 
općinu stiže i prvi automobil na 
električni pogon. Projekti koji 
su u pripremi za realizaciju su 
adaptacija stare zgrade u središtu 
Radoboja, uređenje bivšeg lovačk- 
og doma kod Crneka i izgradn- 
ja dječjeg vrtića u Radoboju. O 
održavanju javnih prometnica, 
groblja i zelenih površina ne 
treba posebno govoriti, jer je to 
vidljivo svakom dobronamjerni- 
ku. Uskoro će i posljednji zaselak 
dobiti javnu rasvjetu, a više kilo- 
metara nerazvrstanih prometnica 
očekuje uređenje i asfaltiranje. 
Kako bi se omogućio razvoj raz- 
novrsnih djelatnosti razrađuju 
se detaljni urbanistički planovi 
pojedinih područja Općine. Posl- 
jednji u tom nizu su planovi ur- 
banističkih uređenja sportsko 
rekreacijskog centra u Radoboju 
i turističko rekreacijske zone Vini 
Vrh. Naglasio je to aktualni načel- 
nik Općine Radoboj, Anđelko 
Topolovec, koji ujedno obnaša i 
dužnost predsjednika Županijske 
organizacije HNS-a Krapinsko-za- 
gorske županije i koordinatora 
aktivnosti HNS-u Sjeverno-zapad- 
noj Hrvatskoj, dodajući da sve 
ovisi o dobroj organizaciji i aktiv- 
nostima brojnih članova stranke. 

Uspješni jesejanski pčelari 


Pčele u prirodi imaju nezamjen- 
jivu ulogu oprašivača cvjetova 
iz kojih se kasnije rađa plod; 
pretpostavlja se da su pčele 
zaslužne za gotovo 30% proiz- 
vodnje hrane za ljudsku ishra- 
nu. Uz to, pčelinji proizvodi od 
davnina su poznati po svojim 
ljekovitim svojstvima. U mnogim 
sredinama pčelarstvo ima dugo- 
godišnju tradiciju, a u Jesenju 
se tek unatrag nekoliko godina 
pčelarstvom značajnije počela 
baviti nekolicina mještana. Bez 
iskustava, počeli su marljivo is- 
traživati literaturu skupljajući 
savjete kolega koji imaju dugo- 
godišnju praksu u pčelarstvu 
te su osnovali i udrugu ,Dar 
prirode“. U svoj program uvrs- 


Milan Maligec stalno vodi brigu 0 svojim pčelama 


tili su proizvodnju ekoloških 
pčelinjih proizvoda i pokretanje 


postupka za dobivanje EKO cer- 
tifikata za iste. Danas jesejanski 
pčelari svojim medom i ostalim 
pčelinjim proizvodima  posta- 
ju sve poznatiji diljem naše 
županije, pa i šire. Kroz udrugu 
koju su osnovali nastoje svojim 
članovima pomoći u ostvarivan- 
ju njihovih ciljeva. lako su u 
prvim godinama ulaganja ve- 
lika a zarade gotovo da i nema, 
potrebno je mnogo truda kako 
bi se u tome uspjelo. Jedan od 
uspješnijih pčelara svakako je 
Milan Maligec koji sa svojih 35 
košnica i lijepo uređenim pčelin- 
jakom i svakodnevnom brigom 
postiže i izvrsne rezultate na 


izložbama meda. Njegov je med 
na 7. međunarodnom  ocjen- 
jivanju koje je održano u Osijeku 
u rujnu prošle godine osvojio 
šampionsku titulu u kategori- 
Ji šumskog meda; osim toga 
postiže izvanredne rezultate i 
na županijskim izložbama. Uz 
Milana, visoka priznanja za vi- 
soku kvalitetu meda na mnogim 
izložbama u ovom kratkom vre- 
menu dobili su i: Vlado Habja- 
nec, Ivan Maligec, Ivica Jedvaj, 
Josip Kranjčec i Milan Forjan, 
što je svakako pokazatelj da su 
jesejanski pčelari na dobrom 
putu te da pčelarstvo na ovim 
prostorima ima budućnost. 


Redovna godišnja Izvještajna skupština 
članova lovačkog društva 


Izvještajnu godišnju skupštinu 
članovi lovačkog društva ,,Kuna“ 
Jesenje održali su 14. veljače 
u Lovačkom domu u Cerju. U 
protekloj godini lovci su pro- 
vodili velik broj aktivnosti koje 
su bile usmjerene na zaštitu i 
uzgoj divljači, unošenje mlađi u 
lovište, uređenje okoliša lovačk- 
og doma... Sudjelovali su na 
mnogim natjecanjima u strel- 
jaštvu gdje je Marjan Lonjak sud- 
jelovao na državnom natjecanju 
kao član ekipe LS KZŽ-e. Uz ak- 
tivnosti vezane za njihovu djelat- 
nost, uključili su se u provedbu 
akcije uređenja okoliša, obil- 
ježavanja Dana općine Jesenje 
i ostalih prigodnih datuma. Za 
provedbu navedenih aktivnosti 
potrebna su i značajna financijs- 
ka sredstva koja osiguravaju 


1 


dz 


Načelnik Ivan Maligec primio je priznanje 


godišnjom članarinom i donaci- 
jama na kojima je predsjednik 
Antun Podoreški na poseban 
način zahvalio načelniku Ivanu 
Maligecu i članovima Općinskog 
vijeća Općine Jesenje uručivši 
pri tom priznanja. Lovnik Mar- 
jan Lonjak u izvješću je istaknuo 
kako je tijekom lovne sezone 
organiziran lov u više navrata 


gdje nije bilo većih ekscesa, ali 
je ipak skrenuta pozornost na 
primjenu pravila kod lova koja 
se radi sigurnosti svih sudionika 
moraju neizostavno poštovati. 
U izvješću lovočuvarske službe 
istaknut je problem krivolova 
koji je u opadanju, ali još uvijek 
prisutan. U ovoj godini u izradi 
je nova lovno - gospodarska os- 


nova te se vrše pripreme za zak- 
up lovišta za naredno razdoblje 
koje su uz ostale aktivnost pri- 
oriteti u narednom periodu, is- 
taknuo je tajnik Mario Vodolšak. 
Prisutnima su se obratili gos- 
ti susjednih lovačkih društava 
koji su pohvalili rad društva te 
istaknuli veoma dobru suradn- 
ju s općinskim vodstvom što je 
još jedan pokazatelj uspješnosti 
rada vodstva udruge. Načelnik 
Ivan Maligec zahvalio je u ime 
Općinskog vijeća i svoje osobno 
na dodjeli priznanja te pohvalio 
aktivnosti koje provode lovci, 
pri tome im napomenuvši kako 
će općina uskoro raspisati nat- 
ječaj prema kojem će se ove go- 
dine sufinancirati projekti i pro- 
grami udruga s područja općine 
Jesenje. 


==! 


das 

TRADICIONALNA FAŠNIČKA PRIREDBA U RADOBOJU OKUPILA VELIKI BROJ SUDIONIKA 


Kulturno umjetničko društvo 
,Zagorec“, Osnovna škola Side 
Košutić i Općina Radoboj i ove 
su godine bili organizatori tradi- 
cionalne fašničke priredbe u Ra- 
doboju. Brojne maskirane grupe 
i pojedinci, te mještani okupili 
su se u nedjelju 7. veljače na 
parkiralištu kod Osnovne škole 
da bi predvođeni mužikašima 
iz puhačkog orkestra ,Mirna“ 
krenuli na školsko igralište gdje 
su maškare pokazale što mogu i 
znaju. Najbrojniji su i ovom pri- 
likom bili najmlađi, uglavnom 
učenici osnovne škole od prvog 
do petog razreda, ali je poseb- 
nu pozornost izazvala maskira- 
na grupa ,Dubaj tours“, kojoj 
je zasluženo pripala nagrada za 
najbolju maskiranu grupu odras- 
lih. Pojedinačna nagrada za ma- 
sku odraslih pripala je ,klovnu“, 
najbolja grupa maškara u dječjoj 
kategoriji bila je ona koju su uz 
pomoć svoje učiteljice Dragice 
Pospiš, osmislili učenici 3. a 
razreda predstavljajući domaće 
»seljake“. Drugo mjesto u toj 
kategoriji pripalo je učenicima 
1. b razreda iz PŠ Jazvina koje 
je pripremila učiteljica Tamara 
Poljak, a treću su nagradu dobili 
maskirani učenici 3. i 4.c razre- 
da iz PŠ Šemnica Gornja. 


Od školskog parkirališta do školskog igrališta kretale su se brojne 
maske i zainteresirani posjetitelji 


ša“ 
pa 


Za sve nedaće kriv je fašnik, pa nije čudo da je osuđen i spaljen 


Zapažena je bila i maskirana 
grupa «mumije» koju su uz nas- 
tavnicu Sanju Dunaj predstavlja- 
li učenici i učenice 5. a razreda. 
U popratnim tekstovima  pri- 
likom nastupa, svake od ma- 
skiranih grupa, na _maškarama 
prikladan način obrađeno je niz 
zanimljivih događaja iz prošle 
godine. Posebno su burmo bila 
pozdravljena zapažanja grupe 
»Dubaj tours“ koja nisu mimoiš- 
la ni jedan zanimljiv događaj u 
Općini Radoboj unatrag godinu 
dana. 

Organizatori radobojske 
fašničke spelancije i ove su se 
godine pobrinuli za izdavanje 
»Radobojskog pikca“ koji je sa 
svojim brojnim tekstovima pi- 
knuo brojne mještane. 

Kako je uobičajeno organizira- 
no je suđenje fašniku, koji je 
proglašen krivim za sve nedaće 
u Općini Radoboj, osuđen i na 
kraju spaljen. 

Radobojsko  fašničko  nedjelj- 
no poslije podne završilo je uz 
kuhano vino, čaj i kobasice te 
prepričavanje svega što je viđe- 
no uz opću konstataciju, bila je 
to jedna od najuspješnijih i na- 
jposjećenijih fašničkih priredbi 
održanih u Radoboju unatrag 
petnaestak godina.(vir) 


Proglašen krivim i spaljen 


Tribine školskog igrališta bile su ispunjene gledateljima, a maskirane 
grupe nestrpljivo su čekale svoj red za nastup 

Maškarada bez »pleh mužike“ u Radobaju j Za MEtanistivu Vatreni su osvojili brojne nagrade, ali su u 
Ove su godine na redu bili mužikaši iz Puhačkog orkestra ,,Mirna“ Radoboju ostali ,,kratkih rukava“ 


Voet 


. DUBAJI 


Prva nagrada u kategoriji mladih otišla je u ruke ,,seljaka“. Među Mumije su od općinskog načelnika zatražile 
publikom se prilikom objave čulo: ,A kaj je sa sukobom interesa“? mjesto u muzeju Radboa 

TRAGOM OBJAVLJENE FOTOGRAFIJE 


Sve ih je više prepoznato 


Objavljujući jednu od fotografi- 
ja iz zbirke radobojskog muze- 
ja na kojoj su snimljeni rudari 
nastojali smo rasvijetliti neke 
pojedinosti koje se odnose na 
nju. Prije svega nema godine 
ni mjesta kada je i gdje snim- 
ljena. Prema onome što se na 
slici vidi, možemo pretpostaviti 
da je fotografija nastala ispred 
ulaza u župnu crkvu Presvetog 
Trojstva Radoboj, najvjerojatnije 
prilikom obilježavanja blagdana 
sv. Barbare, jer se uz veći broj 
muških osoba raznih generacija 
Vidi i zastava, te nekoliko žena. 
Zahvaljujući suradnji naših či- 
tatelja imamo više od desetak 
imena koja se odnose na osobe 
koje se nalaze na slici. 

Evo imena osoba na prikazanoj 
slici na temelju podataka koje 


smo dobili od čitatelja: Stjepan 
Cerovečki, Viktor  Cerovečki, 
Petar Slivnjak, Janko Draganić, 
Janko Rukav, Franjo Pospiš, Mijo 
Borovečki, Ladislav Inkret, Ru- 


Poklon radobojskom 


muzeju 


Radoboj je posjetio Darko 
Starešina, predsjednik Udruge 
likovnih umjetnika Fortuna 
-ART, sastao se s općinskim 
načelnikom — Anđelkom — To- 
polovcem i tom prilikom za 
buduću zbirku radobojskog 
muzeja poklonio 23 rimska 
novčića. Susretu je bio pri- 
sutan i arheolog Davor Špol- 
jar koji provodi istraživanja 
na  radobojskom = području. 
Naglašen je veliki interes za 
obavljanje istraživanja koja su 


već do sada dala zanimljive 
rezultate. Područje Radoboja 
posljednjih godina ponovno 
postaje sve zanimljivije za is- 
traživanja, pa su tu česti go- 


sti studenti koji prikupljaju i 
proučavaju fosilne ostatke u 
slojevima lapora. Ovim pok- 
lonom kompletira se zbirka 
rimskih novčića, što je dokaz 
da su na ovom području neka- 
da boravili ili su barem tuda 
prolazili rimski podanici, prije 
svega vojnici, jer su pronađena 
i različita oružja od kojih je na- 
jnovija protupješačka obram- 
bena naprava koja se koristila 
od rimskih vremena pa sve do 
20. stoljeća. Pored razgovo- 
ra i preuzimanja poklona za 
budući muzej Radboa, dogov- 
oren je nastavak suradnje što 
će se odraziti postavljanjem 
izložbe slika u Radoboju.(T.V.) 


dolf Muraja, Josip Rihtar, Slavko 
Pospiš, Dragutin Pongrašić, Jo- 
sip Ferk, Dragutin Kamenečki, 
Dragutin Crnek str., Alojz Her- 
ak, Ljudevit Cerovečki, Dominik 


Zrinščak i Franjo Rihtar. 
Zahvaljujemo na suradnji i 
očekujemo nove podatke, kako 
bismo saznali što više imena 
osoba koje se nalaze na slici. 


Uspješna godina 


AKUD-a 


U nedjelju 21. veljače održana 
je 42. po redu redovna go- 
dišnja izvještajna skupština 
AKUD-a ,,Žensko kazalište.“ Iz 
podnesenog izvješća koje je 
podnijela tajnica Silvija Bartol 
moglo se čuti da su kazalištar- 
ci u protekloj godini imali 21 
nastup diljem naše domovine 
i u inozemstvu. Svakako jedan 
od najznačajnijih nastupa je 
gostovanje kod hrvatskih is- 
eljenika u Hrvatskoj katoličkoj 
misiji Freiburg u Njemačkoj. 
Kako je rečeno, na tom kao i 
na svim nastupima jesejans- 
ki kazalištarci su promovirali 
jesejanski izričaj, običaje i 
kulturu kraja iz kojeg dolaze. 
Uz nastupe na pozornicama 
vokalna skupina AKUD-a snim- 
ila je nova autorsku pjesmu 
koja je izvedena na Zagorskoj 
krijesnici, te su provođene 
i ostale aktivnosti; uređenje 
nošnji, nabavljena je nova gi- 
tara... = Prema podnesenom 
financijskom izvješću blaga- 
jnice Danijele Draganić una- 
toč velikim izdacima društvo 
je poslovalo pozitivno zah- 
valjujući financijskoj podršci 
Općine Jesenje, javljanjem na 


natječaje kojima se financira 
rad udruga kao i donacijama. 
U tekućoj godini kazalištarci 
planiraju uvježbati novu pred- 
stavu, organizirati kulturne 
manifestacije na području 
općine Jesenje, sudjelovati na 
smotrama i prigodnim mani- 
festacijama diljem domovine 
te nastaviti sa ostalim aktiv- 
nostima vezanim za promo- 
ciju kulture i običaja svojeg 
kraja koje uspješno njeguju 
već dugi niz godina. Priznaje 
za njihov rad uputio je načel- 
nik Ivan Maligec koji je tom 
prigodom pohvalio aktivnosti 
AKUD-a, te obećao kao i do 
sada kako materijalnu tako i 
moralnu podršku. Na uspje- 
hu su čestitali prisutni pred- 
stavnici udruga i župnik vlć. 
Danijel Herceg sa kojim je od 
samog njegovog dolaska na 
župu uspostavljena izvrsna 
suradnja. Svim članicama i 
članovima zahvalio se na nji- 
hovom angažmanu  predsjed- 
nik Ivan Habjanec a na pose- 
ban način načelniku i Općini 


Jesenje bez čije financijske 


potpore ne bi mogli ostvariti 
zacrtane programe. 

Nika Horvat, 5.b 


U nedjelju, 07. veljače 2016. 
održana je Fašnička povorka is- 
pred Osnovne škole Side Košutić 
Radoboj u kojoj su sudjelova- 
li učenici od prvog do petog 
razreda. Fašnik su zajednički or- 
ganizirali "kulturno-umjetničko 
društvo = ,Zagorec“ Radoboj, 
Osnovna škola Side Košutić Ra- 
doboj i Općina Radoboj. 
Nastupali su svi učenici razredne 
nastave sa svojim učiteljicama, a 
iz predmetne nastave ohrabrio 
se 5.a razred koji je nastupao 
sa svojom razrednicom Sanjom 
Dunaj. 


Prvo mjesto osvojio je 3.a razred 
pod vodstvom učiteljice Dragice 
Pospiš, koji je publiku očarao 
svojim nastupom i kostimima 
“Seljaka". Drugo mjesto zauzeo 
je 1.b razred iz PŠ Jazvine s 
učiteljicom Tamarom Poljak, a 
čestitamo i 3./4.c iz PŠ Šemnica 
Gornja na osvojenom trećem 
mjestu. Tu je bilo još i navijača, 
kirurga, strašila, Simpsona, Ra- 
dobojskih orhideja, ratnih zvi- 
jezda, mumija i gusara..... 
Zahvaljujemo svima koji su nas- 
tupili i ove godine, a posebno 
našim roditeljima, bakama i 
djedovima na trudu uloženom u 
izradu maski! 


1. veljače 2016. godine 
u našoj školi održano 
je školsko natjecanje 
Lidrano 2016. 


Lana Vuzem, 8. a 


Učenici naše škole i ove su go- 
dine rado sudjelovali sa svojim 
kvalitetnim i kreativnim  ra- 
dovima. Stručni žiri u sastavu: 
ravnateljica Milena  Veseljak 
(predsjednica), Martina  Mar- 
tinjak, Tamara Poljak, Ivanka 
Ferk i Dragica Pospiš, uživao je 
u programu punom recitacija i 
literarnih radova. S recitacija- 
ma je nastupilo 10 učenika, od 
kojih 3 iz osmog, 2 iz sedmog, 
4 iz petog te 1 učenik iz drugog 
razreda. Također je bilo mnošt- 
vo literarnih radova. 

Pred članovima komisije bio 


je težak zadatak - odabrati na- 
jbolje koji će nas predstavljati 
na županijskoj razini natjecan- 
ja. 1. ožujka u Krapini će nas 
predstavljati Alen Šalković iz 
5.b razreda kazivanjem poezije 
“Pesma o pesmi" autora Do- 
natea Sitarića - Knezića (mento- 
rica Ivana Frajzman). Proznim 
će radovima školu predstavl- 
jati: Iva Mutak  (mentorica 
Martina Kos), Helena Galović 
(mentorica Romina Horvat) i ja, 
Lana Vuzem (mentorica Ivana 
Frajzman). 

Svima zahvaljujemo na sudjelo- 
vanju, a najuspješnijima želim 
puno uspjeha. Sretno! 


Priprema i uređuje Jasenka Marmilić 


Dan sigurnijeg Interneta 


Verica Kosec, učiteljica informatike 


Već niz godina, u Hrvatskoj i 
diljem svijeta, obilježava se 
Dan sigurnijeg Interneta. Ove 
godine taj se dan obilježava 9. 
veljače. Na taj dan, tisuće ljudi 
diljem svijeta udruži se kako bi 
sudjelovali u događajima i ak- 
tivnostima kojima žele podići 


svijest o problemima sigurno- 
sti na Internetu. 

Svi imamo veliku ulogu u tome 
pa su tako i učenici naše škole 
dali svoj doprinos da Inter- 
net postane sigurno mjesto. 
Ponovili su kako odgovornije 
koristiti online tehnologiju i 
izradili plakat o sigurnosti na 
Internetu. 


Otpad nije smeće 


Karmen Martinić 


Javna ustanova za upravljanje 
zaštićenim dijelovima prirode 
Krapinsko-zagorske župani- 
je započela je s provođenjem 
projekta edukacije ,Otpad nije 
smeće“ kojeg sufinancira HEP 
u sklopu natječaja za donacije 
Svjetlo na zajedničkom putu. 
Projekt će se provoditi održa- 
vanjem 5 radionica koje se sas- 
toje od prezentacije, kreativ- 
nog dijela i igre u kojoj učenici 
sortiraju otpad Jedna od radi- 
onica održana je 22. siječnja u 
našoj školi, a na njoj su sud- 
jelovali učenici 4.a razreda. 


Svrha radionica je edukacija 
učenika o otpadu, štetnosti 
divljih odlagališta, cjelovitom 
sustavu gospodarenja  otpa- 
dom, sortiranju i recikliranju 
otpada. Poseban naglasak stavl- 
jen je na usvajanje mjera za iz- 
bjegavanje i smanjenje otpada 
i način odvojenog prikupljan- 
ja otpada s ciljem podizanja 
svijesti učenika o potrebi zaš- 
tite prirode i očuvanju prirod- 
nih resursa. 

U sklopu projekta tiskane su 
bilježnice s eko porukama i sav- 
jetima za očuvanje okoliša koje 
su zajedno s olovkama podijel- 
jene svakom učeniku. 


€ 

Stručna usavršavanja 


učitelja 


Učitelji i stručni suradnici naše 
škole tijekom siječnja su sud- 
jelovali na webinaru o kurikular- 
noj reformi te u edukaciji CAR 
učenje. 


Webinar o Cjelovitoj 

kurikularnoj reformi 

Agencija za odgoj i obrazovanje 
u suradnji s Ekspertnom radnom 
skupinom za Cjelovitu kurikular- 
nu reformu i CARNet-om održala 
je 5. siječnja 2016. godine struč- 
no usavršavanje pod nazivom 
,što donosi cjelovita kurikularna 
reforma?“ u kojem je sudjelova- 


la i naša škola. 

Stručno usavršavanje, koje su 
učitelji pratili u školi putem 
računala, podijeljeno je u tri 
tematska bloka: Kurikularni pris- 
tup: ciljevi i načela, Promjene 
koje donosi Cjelovita kurikular- 
na reforma u osnovnim i sredn- 
jim školama i Predmeti u novom 
kurikulumu. Voditelji webinara 
bili su članovi Ekspertne radne 
skupine za Cjelovitu kurikularnu 
reformu: dr. sc. Boris Jokić, Bran- 
ka Vuk, prof., dr.sc. Ružica Vuk, 
Tomislav Reškovac, prof., Suzana 
Hitrec, prof., dr.sc. Branislava Ba- 
ranović i dr. sc. Zrinka Ristić Ded- 
ić, koji su nas najprije upoznali s 
temeljnim načelima i ciljevima te 


Priprema i uređuje Jasenka Marmilić 


promjenama koje donosi Cjelovi- 
ta kurikularna reforma, a potom 
su odgovarali na pitanja sudioni- 
ka webinara. 


Učenje CAR — inkluzivno 
učenje 

21. siječnja, 22. siječnja i 11. vel- 
jače učitelji naše škole sudjelova- 
li su u edukaciji pod nazivom 
CAR učenje, odnosno inkluzivno 
učenje. Edukacija se provodi kroz 
četiri modula: Didaktički modul, 
Razvoj mozga, Logopedsko — 
defektološki modul i Praktički 
modul, a kroz prvi i drugi modul 
vodila nas je profesorica Marija 
Šinković Bečić. Ovom suvremen- 
om metodom nastoji se pomoći 
nastavnicima i odgojiteljima da 
se lakše nose s problemima koji 


se javljaju u učenju kod djece. Ti 
problemi ponekad nisu veliki, ali 
mogu dovesti do destrukcije i 
pada motivacije za svladavanjem 
gradiva, što dugoročno utječe na 
samopouzdanje djeteta. Pouča- 
vanjem nastavnika i odgojitelja o 
novim metodama učenja, poseb- 
no kod djece koja imaju proble- 
ma u koncentraciji i pamćenju, 
nastoji se postići samostalnost 
u radu te bolje razumijevan- 
je samog procesa učenja. Već 
na prvom predavanju upoznali 
smo puno zanimljivih metoda 
»pronalaženja fokusa“ odnosno 
usmjeravanja pažnje na satu, kao 
i novih metoda prezentiranja i 
sistematiziranja gradiva, a sada 
slijedi primjena naučenog i rad 
s našim učenicima. 


NAGRAĐENI RADOVI 


U čast ljubavi... 


Jasenka Marmilić 


Ove smo godine aktivnosti povo- 
dom Valentinovog odlučili proširiti i 
potaknuti učenike ne samo na pisan- 
je literarnih radova o ljubavi već i fo- 
tografiranje i pisanje pisama. 

Do 9. veljače bio je otvoren 6. po 
redu literarni natječaj na temu 
“Ljubav u nama" i natječaj za najbol- 
ju fotografiju na temu ljubavi. Osim 
toga, ove je godine u našoj školi radi- 
la Ljubavna pošta. Učenici su u veliku 
crvenu kutiju mogli ubacivati adre- 
sirano i kuvertirano pismo upućeno 
bilo kome u našoj školi. Učenici su se 
rado uključili u sve aktivnosti, koje su 
završene malom svečanošću u petak 
12. veljače. Crveni dan započeo je 
u jutarnjim satima kada su ljubavni 
poštari raznosili poštu po razredi- 
ma. Uzbuđenje i iščekivanje ljubavne 
pošte strujalo je hodnicima i razredi- 
ma, sve do programa koji je započeo 
kasnije. 

Nakon što su se učenici okupili u holu 
škole, naš voditelj Danijel zahvalio je 
svima koji su sudjelovali u obilježa- 
vanju Valentinovog na bilo koji način. 
Nakon nastupa folkloraša slijedilo je 
proglašenje pobjednika literarnog 
natječaja. Kako je na natječaj pristi- 
glo mnoštvo pjesama, nije bilo lako 
odabrati najbolje. Ipak, komisija se 
odlučila nagraditi sljedeće učenike: 
Luku Cerovečkog iz 8.b koji je pjes- 
mom “Ljubav" zaslužio treće mjesto, 


# za i ona piše ijo => 

Petru Strahinec iz 4.a koja je pjes- 
mom “Ljubav" zauzela drugo mjesto 
i Gabrijelu Jurinjak iz 4.a za najbolju 
malu pjesnikinju s pjesmom “Ljubav 
u nama". Priznanja i nagrade našim 
pjesnicima uručila je knjižničarka. 
Slijedilo je čitanje najboljih radova 
praćeno pljeskom publike. Na nat- 
ječaj za najbolju fotografiju na temu 
ljubavi pristigle su samo 3 fotografije 
tako da smo odlučili nagraditi sva tri 
učenika za trud i lijepe fotografije. 
Priznanja i nagrade dobili su: Nika 
Horvat iz 5.b, Marko Rihtar iz 6.a i 
Dorian Ferek-Jambrek iz 2.a razreda. 
Na kraju smo proglasili i osobe koje 
su primile najviše ljubavnih pisama 
u našoj Ljubavnoj pošti. To su Lana 
Švaljek iz 6.a razreda i učiteljica Mar- 
tina Kos, koje su zaslužile titulu na- 
jomiljenijih osoba ovog Valentinovog 
i bit će intervjuirane za naš školski 
list. 
Uz zahvalu svima što smo ovako li- 
jepo obilježili Valentinovo, učenici 
dramske skupine počastili su nas ig- 
rokazom kojim smo zaokružili naše 
aktivnosti u čast ljubavi. 


1. MJESTO: 
GABRIJELA JURINJAK, 4.a — 
LJUBAV U NAMA 


Ljubav je u nama 
i svuda oko nas, 
ona je naša sreća 
i radost 
i za nju dajem svoj glas! 


Ljubav naša srca grije 
s puno nježnosti 
i topline. 
Daje nam volju i hrabrost, 
a svakom novom danu 
vedrinu. 


Ljubav su roditelji naši, 
prijatelji, susjedi i braća. 
Vrijedi više od sjajnog zlata, 
a ništa se ne plaća. 


Ljubav je najljepša bajka 
svima, 
čini čuda najveća 
I u svakom ljudskom srcu 
svoje mjesto ima!!! 


2. MJESTO: 
PETRA STRAHINEC, 4.a — 
LJUBAV 


Ljubav je stvarne ljepa, 
a more biti i 
zbilja sljepa. 


Ljubav je kad me on 
mile gledi, 

a ja od toga sa 
pocervenim. 
Ljubav ko sunce 
me greje 
Radi nje serce mi 
se smeje. 
Ljubav je velika sreća 
Od sega na svetu 
najveća. 


3. MJESTO: 
LUKA CEROVEČKI, 8.b — 
LJUBAV 


Ljubav može postojati 
prema svemu, 
a ne na baš neku određenu 
temu. 
Bilo prema obitelji, prijatel- 
ju ili psu 
važno je da je ljubav negdje 
tu. 
Za ljubav u srcu uvijek 
mjesta ima, 
pa, ako želiš i prema svemu 
i svima. 
Ljubav prema školi? 
Nepoznat pojam. 
Na mene nije ostavila preve- 
lik dojam. 
Za ljubav čuli su svi 
i mali i veliki! 


Fašnik... 


U našoj školi u utorak 
09.02.2016. bilo je prilično 
veselo. Povodom Fašnika ma- 
skirali su se učenici od 1.-8. 
razreda. U predvorju škole 
organizirana je maskenbalska 
zabava, gdje je uz ples i pov- 
orku maski izvršen izbor za 
najbolje i najorginalnije maske 


K'o 


u različitim kategorijama. Na- 
kon toga fašnička povorka 
krenula je kroz mjesto i tradi- 
cionalno kao i svake godine 
pred Općinom dočekao ih je 
i pozdravio načelnik Ivan Ma- 
ligec. 

Fašničku atmosferu možete vi- 
djeti na našoj mrežnoj stranici. 


m <“ d 
Fašnička povorka kroz Jesenje 


Načelnik i maškare 

Udruga  distrofičara — Krapina 
provodi projekt Različitost je 
dio nas koji ima za cilj senzibi- 
lizirati mlade o osobama s inva- 
liditetom, njihovim potrebama i 
mogućnostima u društvu. Dan 
nakon Valentinova, posjetili su 
po drugi puta našu školu i os- 
vježili nam početak novog rad- 
nog tjedna. A kako nam je bilo 
u zajedničkom druženju, u sed- 
mom razredu, pročitajte članak 
učenice Melani Jurajić. 

Udruga distrofičara Krapina ul- 
jepšala nam je jedan nastavni 
sat. Pokazali su nam kako je ra- 
zličitost dio nas. Nije važno ko- 
liko je netko različit, jer postoje 
stvari po kojima smo jednaki. 
Ljudi smo s osjećajima. 


Na predavanju, razgovarali smo 
o invaliditetu, koji osobno ne 
smatram velikom različitošću. 
Jer, različitost je poseban dio 
nas. Različitost je posebna. Ra- 
zličitost svijet čini boljim. 
Koliko god bili različiti, postoje 
ljudi koji će nas prihvatiti takve 
kakvi jesmo. 

Super je imati različite prijatelje 
jer svatko je po nečemu pose- 
ban, različit. 

Neke stvari ne možemo riješiti 
i ne možemo utjecati na njih, 
no svatko svojim ponašanjem i 
prisutnošću može nekome po- 
moći. 

Lijepo je biti različit. 

Pomozite svakome. 

Budite i vi po nečemu različiti. 


Povodom Valentinova... 


Članovi literarne skupine su 
povodom Valentinova napisali 
nove pjesme na tu temu. Za 
ovaj broj odabrali smo pjesmu 
Ive Fučkar učenice 7.razreda, 
članice literarne grupe. 


Dvoje zaljubljenih 


Sjedi dvoje zaljubljenih 
na jednoj klupi. 
Usred noći. 
nešto ih duboko u misli lupi 
i otkriše ljubavi moći. 


Čak i u tišini činilo se glasno 
jer su i njihova srca primjećivala 
kako je noćas nebo krasno. 


ns s. 
I “4 


Samo se zvuk povjetarca nježnog 
što im kroz kosu prolazi, 
čuje kao da glazba svira, 

A note su joj zapisane u 
Mliječnoj stazi. 


To je dakle, jedna čarobna noć, 
kad i vjetar snagu dobiva, 
a mjesec gore slatko sniva 
dok ga tisuće zvijezda 
nježno pokriva. 


ou 


Nastavljaju 


se školska 


natjecanja... 


Školsko natjecanje 
iz geografije 
Nives Orešić, profi 


28. siječnja 2016. godine. 
održano je školsko natjecan- 
je iz geografije. Sudjelovali su 
učenici 6.razreda i postigli sl- 
jedeće rezultate: 1.mjesto Petar 
Malogorski, 2.mjesto Branko 
Artić i 3.mjesto Ana Klasić. Čes- 
titamo na postignutom rezulta- 
tu. 


NES tičenici na 


E 


Školsko natjecanje 
iz njemačkog jezika 
Alexandra Krklec, prof: 


2. veljače 2016. godine u našoj 
školi održano je školsko natjecan- 
je iz njemačkog jezika za učenike 
8. razreda. 

U kategoriji učenja jezika od 
1.razreda redovne nastave sud- 
jelovao je učenik Karlo Košanski. 
Postigao je 68%.Čestitamo mu na 
uspjehu i držimo palčeve da bude 
odabran i za Županijsko natjecan- 
je, koje se održava u našoj školi! 


M 


Zupanijs 

Priprema i uređuje Erika Tušek Vrhovec 


Školsko natjecanje 
iz povijesti 


Mario Hranj, prof. 


Na natjecanju iz Povijesti 8.2. 
sudjelovao je učenik 8.razreda 
Karlo Ravenski i osvojio 36/50 
bodova, 72 posto. Čestitamo 
Karlu na dobrom rezultatu. 


ar 
kom 


| U kategoriji Osnove infor- 


Školsko natjecanje 
iz kemije 


Marina Puljko Kulfa, prof: 


U četvrtak, 11. veljače 2016. 
godine, u našoj školi je održano 
školsko natjecanje iz kemije. Na 
natjecanju su sudjelovali učenici 
osmog razreda - Karlo Košanski, 
Julijana Jedvaj i Karlo Ravenski 
te učenica sedmog razreda, Di- 
ana Draganić. Čestitamo svim 
učenicima na sudjelovanju i želi- 
mo im puno uspjeha na nared- 
nim natjecanjima. 


U petak 12. veljače 2016. 
u Konjščini je održano 
Županijsko natjecanje iz 
informatike INFOKUP 2016. 


matike učenici 8.razreda 
Karlo Košanski i Lovro 
Jedvaj podijelili su zajed- 
no 7.mjesto. Čestitamo na | 
uspjehu Karlu i Lovri i nji- 
hovoj metnorici Eriki Tušek 


Vrhovec, dipl.ing. 
Fu : ds 

NK Radoboj u novoj sezoni 


Uz pojačanja i novi trener 
Proljetni dio natjecanja no- 
gometaša u okviru Međužupani- 
jske nogometne lige središte 
starta u subotu 5. ožujka. Radoboj 
gostuje u Zagrebu gdje im je 
domaćin NK Ponikve. 

Zbog ranog početka natjecanja 
već sredinom siječnja krenulo se 
sa pripremama. Nakon tradicio- 
nalnih dvoranskih malonogomet- 
nih turnira prišlo se odigravanju 
prijateljskih utakmica na vanjskim 
terenima. Do nedjelje 21. veljače 
NK Radoboj odigrao je ukupno pet 
prijateljskih utakmica, a protivnici 
su bili drugoligaš Lučko, Mladost 
Zabok, vodeća momčad 1. ŽNL 
Tondach, juniori prvoligaša Loko- 
motive te trećeligaš iz Rogateca. 
Dvije su utakmice izgubljene a 
ostale su završile nerješenim rezu- 
Itatom. 

Na mjestu trenera seniora NK Ra- 
doboj je ponovno Ivica Antolić. 
U zimskom prijelaznom roku 
momčad Radoboja napustili su 


OPĆINSKI TURNIRI U MALOM NOGOMETU I STOLNOM TENISU 2016. 


Dražen Kranjčec, Hrvoje Ranoga- 
jec i Mihael Kralj a došli su: Marin 
Kovačić, Fran Bažulić, Marko Tušek 
i nekadašnji golman Slavena, Ri- 
jeke i drugih klubova Tomislav Pe- 
lin. Za prvi sastav konkurira dvade- 
setak nogometaša, dok je ukupno 
za NK Radoboj na početku ove go- 
dine registrirano stotinjak igrača 
koji će nastupati u šest dobnih 
skupina od najmlađih, limača, do 
veterana.U klubu trenira i desetak 
»Zagića“ koji se inače ne takmiće, 
ali se pripremaju da budu uvršteni 
u kategoriju ,,limači“. 


Jedna od najmlađih ekipa 

Radoboj u proljetni dio natjecan- 
ja starta sa 10. mjesta, iako je u 
prvom dijelu jeseni bio nekoliko 
kola vodeća momčad. U Nogomet- 
nom savezu Sisačko-moslavačke 
županije, koji vodi natjecanje u 
Međužupanijskoj nogometnoj 
ligi središte, napravili su analizu 
jesenskog dijela natjecanja. Tako 
se među ostalim ističu podaci da 


RASPORED ODIGRAVANJA UTAKMICA PROLJEĆE 2016. 


DAN IGRANJA: KLUBOVI: 
SUBOTA: 5.3. PONIKVE — RADOBOJ, 
NEDJELJA: 13. 3. "RADOBOJ — POLET, 
SUBOTA: 19. 3. LIBERTAS — RADOBOJ, 
SUBOTA: 26. 3. RADOBOJ — KARLOVAC, 
SUBOTA: 2. 3. > MLADOST — RADOBOJ, 
NEDJELJA: 10. 4. RADOBOJ — KUSTOŠIJA, 
SUBOTA: 16. 4. ZELINA — RADOBOJ, 


NEDJELJA: 24. 4. 
NEDJELJA: 1. 5. 
NEDJELJA: 8. 5. 
NEDJELJA: 15. 5. 
SUBOTA: 21. 5. 


NEDJELJA: 29. 5. 


SUBOTA: 4. 6. RADOBOJ — ZET, 


NK Radoboj ima jednu od najm- 
lađih momčadi, prosjek starosti 
igrača je 23,4 godine i samo Kar- 
lovac, Savski Marof i Zelina imaju 
mlađe momčadi, no po broju gle- 
datelja Radoboj je pri dnu s pros- 
jekom od oko 100 gledatelja po 
utakmici, na 15. je mjestu, manje 
gledatelja imaju samo Libertas i 
Mladost Zabok. Na 15 utakmica 


RADOBOJ — UDARNIK, 
GRADIĆI - RADOBOJ, 
RADOBOJ - DINAMO, 
MLADOST — RADOBOJ, 
S. MAROF - RADOBOJ, 
ČETVRTAK: 26. 5. RADOBOJ — OGULIN, 
MOSLAVINA — RADOBOJ, 


MJESTO I VRIJEME: 
Zagreb 15,00 sati 
Radoboj 15,00 sati 
Novska 15,30 sati 
Radoboj 15,30 sati 
Petrinja 16,30 sati 
Radoboj 16,30 sati 
Sv. Ivan Zelina 16,30 sati 
Radoboj 17,00 sati 
Gradići 17,00 sati 
Radoboj 17,00 sati 
Zabok 10,00 sati 

S. Marof 17,30 sati 
Radoboj 17,30 sati 
Kutina 18,00 sati 
Radoboj 18,00 sati 


nogometaši Radoboja postigli su 
ukupno 26 zgoditaka. Vodeći na 
listi strijelaca bio je Dražen Kran- 
jčec sa 6, slijedi ga Ivan Medved sa 
4 te Mario Mjcenić, Mihael Kralj i 
Matija Zaplatić sa po 3 postignuta 
gola. Igraći Radoboja u jesenskom 
su dijelu natjecanja dobili 38 žutih 
i 1 crveni karton pa su na ljestvici 
fer playa zauzeli 10. mjesto. 


“Luzeri" prvi u nogometu, Ivan Malogorski 
u stolnom tenisu 


Dana 21. veljače 2016. godine, 
Udruga za šport i rekreaciju Je- 
senje je u športskoj dvorani os- 
novne škole u Gornjem Jesenju, 
organizirala općinske turnire 
u malom nogometu i stolnom 
tenisu. U to nedjeljno posli- 
jepodne u športskoj se dvorani 
okupio poveći broj ljubitelja 
ovih sportova. 

Tako se na malonogometnom 
turniru prijavilo 6 ekipa. Igralo 
se po sistemu svaki sa svakim 
te su se u polufinale plasirale 
4 najbolje rangirane ekipe. No- 
gometni susreti su bili izuzetno 
atraktivni i zanimljivi, sa puno 


postignutih golova. 

U prvom polufinalnom susretu 
je ekipa Cerja pobijedila DVD 
Gornje Jesenje rezultatom 6:4, 
dok su u drugom polufinalu 
»Luzeri“ nadigrali ,Podvinčane“ 
rezultatom 7:3. 

Za treće mjesto su pucani ,,pe- 
nali“ u kojem je s(p)retnija bila 
ekipa ,Podvinčana“. 

Finale je ponudilo dramatičan 
susret u kojem su na kraju ipak 
slavili ,Luzeri“ rezultatom 8:6. 
Za pobjedničku ekipu ,Luzera“ 
nastupili su: Karlo Draganić, 
Luka Galović, Radovan Jedvaj, 
Anđelko Draganić te Danijel 


Finalisti općinskog turnira u 
stolnom tenisu 


Poslončec. Na stolnoteniski 
turnir općine Jesenje prijavilo 
se 12 natjecatelja koji su bili 
podijeljeni u dvije skupine gdje 
se igralo po principu svatko sa 
svakim. Iz svake grupe u četvrt- 
finale se plasiralo po 4 igrača te 
se dalje nastavilo igrati po ,,kup“ 
sistemu, dakle na ispadanje. 

Najveća borba odvijala se u 
polufinalnim susretima. U pr- 
vom od njih sastali su se Miro- 
slav Kišić i Karlo Draganić gdje 


je na kraju Kišić nakon velike 
borbe pobijedio rezultatom 3:2 
u setovima. 

U drugom polufinalnom susretu 
nije bilo ništa manje dramatič- 
no, a sastali su se Ivica Jedvaj te 
Ivan Malogorski. ,Deblji kraj“ 
izvukao je Jedvaj, Malogorski je 
slavio rezultatom 3:2. 

Finale nije ponudilo neizvjes- 
nost, Ivan Malogorski pobijedio 
je Miroslava Kišić rezultatom 
3:0 u setovima te je tako osvojio 
stolnoteniski turnir bez ijednog 
izgubljenog meča pobijedivši u 
svih 8 susreta, osam različitih 
protivnika. Udruga za šport i 
rekreaciju Jesenje je svim sudi- 
onicima turnira te posjetiteljima 
osigurala besplatne  bezalko- 
holne napitke kako bi svi skupa 
imali dovoljno energije za na- 
porne aktivnosti koje su, na kra- 
ju se ispostavilo, trajale preko 5 
sati. UŠR Jesenje se ovim putem 
zahvaljuje svim sudionicima i 
posjetiteljima na posjeti uz žel- 
ju da se na nekom od sljedećih 
sličnih okupljanja, sastanemo u 
još većem broju. 


O ŠTRAJKU RADOBOJSKIH RUDARA PISALI SU I DRUGI 


U Časopisu Hrvatsko zagorje 1971. godine objavljen je članak Franje 
Štroka pod naslovom “Najteži ali najslavniji dani radobojskih rudara" 


Naša suradnica Tanja Gregurović pronašla je u mjesečniku Hrvatsko zagorje 
iz 1971. godine opširni članak o sjećanju Alojza Sirovca, jednog od organiza- 
tora i sudionika štrajka u radobojskom rudniku ugljena. Članak je pripremio 
Franjo Štrok i napisao opasku da je razgovor zabilježen u Belišću. Po sve sudeći 
nekadašnji radobojski rudar August Sirovec kao i autor članka Franjo Štrok 
1971. godine boravili su u Belišću. Kako do sada nismo uspjeli pronaći nekoga 


tko o tim ljudima zna nešto više, pozivamo naše čitatelje da nam se jave uko- 
liko imaju bilo kakove podatke o njima. Tekst je u časopisu Hrvatsko zagorje 
objavljen na četiri stranice, a mi ćemo ga prenijeti u tri nastavka. Na početku 
August Sirovec govori o životu na području Hrvatskog zagorja, a samim tim i 
na našem području u prvoj polovici dvadesetog stoljeća, te o svom djetinjstvu i 
prvim godinama rada u rudniku. 


NAJTEŽI ALI NAJSLAVNIJI DANI RADOBOJSKIH RUDARA 


Životna priča starog rudara Alojza Sirovca 
iz Radoboja: “Počeo sam raditi s 14 godina" 


Pripremajući se da ispričam svo- 
ju životnu priču, morao sam se 
u sadašnjoj životnoj dobi preko 
60 godina starosti prebaciti u 
siječanja i uspomene u davno 
minule dane djetinjstva i dane 
teške mladosti. 

Sudbina mi je već pri samom 
rođenju odredila da sam u mlado- 
sti poznavao veoma malo dječjih 
radosti, u onim prvim koracima 
bosonogog hodanja po zemlji, 
trnju i tvrdom zagorskom kamen- 
ju. Morao sam se tada upoznati 
sa svim okrutnostima onog našeg 
nekadašnjeg zagorskog života. 
Tražiti uzroke ondašnjoj bijedi si- 
romaštvu bilo je u onim prilikama 
života besmisleno. 

Poznato je, da je tada u zag- 
orskim seljačkim kućama dijete 
kad je naraslo do sedam godina, 
već se smatralo kućnom radnom 
snagom. Bila je to u mom djetin- 
jstvu životna borba za komadić 
kukuruznog tvrdog kruha, borba 
za djelić ono malo ljudske sreće. 
Zemlja, koju su posjedovali moji 
roditelji, bila je škrta i mala po 
površini da nas prehrani; reklo bi 
se premala za živjeti, a previše za 
umrijeti. Iz ovih razloga rano sam 
morao odrasti i izgubiti djetinjst- 
vo, koje zapravo nije ni započelo. 
Moje djetinjstvo do 13. godine 
proteklo je kao i tisuće mojih 
vršnjaka iz našeg Hrvatskog za- 
gorja, koje je uvijek bilo bogato 
djecom, a siromašno kruhom. 
Počeo sam raditi u rudniku u 
Krapini, kada sam imao svega 14 
godina. Bilo je to 1922. godine. 
Ne zato što je to bila moja želja, 
nego zato što su, što su me na to 
prisilili teški životni uvjeti u kući 
roditelja, gdje nas je na broju bilo 


mnogo, u duhu nekad zagorske 
tradicije velikog nataliteta. 

Godine 1923. zaposlio sam se u 
rudniku Radoboj, koji je bio do- 
sta blizu mom rodnom kućnom 
pragu. Sudbina je htjela da sam 
već u prvim koracima života 
okusio tešku životnu egzistenci- 
ju radom u rudniku, i jeo gorko 
zasluženi tvrdi rudarski kuku- 
ruzni kruh sa sedam kora. 

Iz životnog iskustva, radeći dugi 
niz godina u raznim rudnicima 
širom naše domovine, moram 
nažalost govoriti većinom o 
tegobama dana, o životnoj osku- 
dici osnovnih potreba za život. 
Često obespravljen i prezren u 
vatri životnih nedaća i stremljen- 
ja pouzdano sam u sjenčanju na- 


U slijedećem broju: Organizacija i početak štrajka 


jviše sačuvao događaje iz štrajka 
1938. godine u Radoboju. 

Poznato je da je Hrvatsko zag- 
orje bogato ugljenim naslagama 
velike kalorične moći, ali stari 
režimi bivše Jugoslavije nisu ko- 
ristili ova bogatstva, a siromašni 
zagorski radnik bio je bez zapos- 
lenja i bez one tvrde korice kru- 
ha. Siromaštvo, brojna djeca, 
sitni posjedi i nezaposlenost bili 
su nekad stalni pratioci zagorsk- 
og seljaka i radnika. Od pozna- 
tih zagorskih rudnika radili su 
Golubovec, Konjščina, Krapina i 
Radoboj. Bilo je eksploatacija i 
nekih manjih rudnika ali kratkoga 
vijeka. Rudnici u Hrvatskom zag- 
orje obično su bili eksploatirani 
od inozemnog kapitala, raznih 


dioničarskih društava, pa je tako 
i u upravama tih rudnika bio obič- 
no čitav upravni činovnički aparat 
— sve stranci. Rudnik u Radoboju 
radio je pod firmom «Mirna» ugle- 
nokopno dioničko društvo Za- 
greb, ugljenokop Radoboj. Glavni 
i odgovorni inžinjer tog rudnika 
bio je Aleksandar Zumbeli po 
nacionalnosti Talijan. Ostali niži 
predradnici i nadglednici bili su 
domaći ljudi, te prema njima ne 
bi, gledajući u cjelini, bilo prigov- 
ora na postupak sa rudarima. 

U rudniku smo radili i preko osam 
sati, a za to vrijeme nije nam bilo 
dozvoljeno da jedemo, ili zapali- 
mo cigaretu. Jednom je zgodom 
inž. Zumbeli naišao u jami na 
rudara Štefa Horvata kako jede 
koricu onog tvrdog zagorskog 
kruha. Istjerao je tog radnika na 
14 dana neplaćenog dopusta s 
napomenom «idi i jedi kruh kod 
svoje žene i djece». Kod kuće je 
taj rudar imao šestoro djece, ras- 
tom jedan drugom do uha. 
Plaća je bila mizerna i sastojala se 
svega 30 dinara dnevno, dok se 
u drugim rudnicima moglo zara- 
diti i preko 40 dinara. Higijenske 
prilike i opći tehnički uvjeti rada 
nisu bili na visini. Rudarski rad- 
nik morao je sam za svoj teško 
zarađeni dinar kupiti gumene 
čizme da ne gaca bos do koljena 
po vodi i blatu u rudniku. Osim 
toga i jedan dio sitnog alata 
morali smo si sami kupiti. Radna 
odjela imali smo svoja, a rudničke 
šljemove nismo imali. Jedino što 
smo dobivali besplatno bilo je 
svaki dan pri ulasku u rudničku 
jamu po nekoliko dekagrama 
karabita za naše svjetiljke u rud- 
niku. 


